फ्लेचर 100 टेस्ट पूरे करने वाले पहले कोच बने  
फ्लेचर ने भारत-इंग्लैंड के बीच पहला टेस्ट मैच शुरू होने के साथ ही विशिष्ट उपलब्धि हासिल की। वह 100 टेस्ट मैचों में कोचिंग करने वाले दुनिया के पहले कोच बन गए।
डंकन फ्लेचर ने गुरुवार को भारत और इंग्लैंड के बीच पहला टेस्ट मैच शुरू होने के साथ ही विशिष्ट उपलब्धि हासिल की। वह 100 टेस्ट मैचों में कोचिंग करने वाले दुनिया के पहले कोच बन गए।  जिम्बाब्वे के इस पूर्व कप्तान को गैरी कर्स्टन के स्थान पर भारतीय टीम का कोच बनाया गया है। इंग्लैंड की 2005 में ऑस्ट्रेलिया पर 18 साल बाद एशेज शृंखला में जीत से उनकी कोचिंग का डंका बजा था।  फ्लेचर 1999 में इंग्लैंड के पहले विदेशी कोच बने थे। उन्होंने 96 टेस्ट मैच में इंग्लिश टीम को कोचिंग दी, जबकि कैरेबियाई दौरे के तीन मैचों में भारतीय कोच का पद संभाला।